Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7427

(4) Az acélüzemek részleges vagy teljes felszámolásával járó költségek fedezéséhez nyújtott támogatás összeegyeztethetőnek tekinthető a közös piac szabályszerű működésével. A következő költségek támogathatóak ily módon: – az elbocsátott vagy nyugdíjkorhatár előtt nyugdíjba helyezett munkavállalók számára megállapított juttatások, amennyiben e juttatások nem tartoznak a Szerződés 56. cikke (1) bekezdése c) pontjának vagy (2) bekezdése b) pontjának hatálya alá, – a szerződések – különösen a nyersanyagszállításokról szóló szerződések – felbontása kapcsán harmadik feleket megillető kártérítés, – a felszámolt acélüzem terepének, épületeinek és/vagy infrastruktúrájának egyéb ipari hasznosítás céljából való átalakítása során felmerült kiadások. Kivételes esetekben, a 10. jegyzőkönyv (5) bekezdésétől és e melléklet (2) bekezdésének ötödik francia bekezdésétől eltérve a csatlakozást követő legfeljebb 12 hónapon belül bejelentett programokban előre nem látható felszámolásokhoz 2004/60/II. szám nyújtott támogatások az említett határidő lejártát követően is bejelenthetők, illetve a csatlakozást követő 15 hónap elteltével is engedélyezhetők.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes